লালন তিরোধান দিবস

লালন তিরোধান দিবস বাংলাদেশের ‘ক’ শ্রেণিভুক্ত একটি জাতীয় দিবস। ২০২৫ সালের ১৭ অক্টোবর প্রথমবার দিবসটি জাতীয়ভাবে পালন করা হয়। ইতোপূর্বে দিবসটি কুষ্টিয়াতে পালিত হয়ে আসছে। সর্বশেষ ২০২৫ সালে ১৩৫ তম লালন তিরোধান দিবস পালিত হয়েছে। এই দিবস উপলক্ষে কুষ্টিয়ার ছেউড়িয়ায় লালন মেলাসহ বিভিন্ন ধরনের অনুষ্ঠানের আয়োজন করা হয়।

 ইতিহাস 

মন্ত্রিপরিষদ থেকে জানা যায় সংস্কৃতি বিষয়ক মন্ত্রণালয় প্রতি বছর ১৭ অক্টোবর লালনের তিরোধান দিবস ‘ক’ শ্রেণিভুক্ত জাতীয় দিবস হিসেবে উদ্‌যাপনের প্রস্তাব করে। ২০২৫ সালের ২৮ আগস্ট রাজধানীর তেজগাঁওয়ে প্রধান উপদেষ্টার কার্যালয়ে উপদেষ্টা পরিষদের ৪০তম বৈঠক সম্পন্ন হয়। প্রধান উপদেষ্টা মুহাম্মদ ইউনূস বৈঠকের সভাপতিত্ব করেন। এই বৈঠকে উপদেষ্টা পরিষদ লালনের তিরোধান দিবসকে ‘ক’ শ্রেণিভুক্ত জাতীয় দিবস হিসেবে অনুমোদন দেয়। পরবর্তীতে ১ সেপ্টেম্বর সংস্কৃতিক বিষয়ক মন্ত্রণালয় একটি বিজ্ঞপ্তি প্রকাশ করে যেখানে দিবসটিকে জাতীয়ভাবে পালনের প্রস্তুতির জন্য সভার আয়োজন করার কথা বলা হয়। ৩ সেপ্টেম্বর সভাটি অনুষ্ঠিত হয় যার সভাপতিত্ব করেণ সংস্কৃতিক উপদেষ্টা মোস্তফা সরয়ার ফারুকী।

 উদযাপন 

 ২০২৫ সালে লালন তিরোধান দিবস উদযাপন 

 তথ্যসূত্র 

বিষয়শ্রেণী:লালনের নামাঙ্কিত স্মারক
বিষয়শ্রেণী:কুষ্টিয়ার সংস্কৃতি
বিষয়শ্রেণী:বাংলাদেশের সরকারি ছুটির দিন
বিষয়শ্রেণী:বাংলাদেশের জাতীয় দিবস
বিষয়শ্রেণী:বাংলাদেশের দিবস
বিষয়শ্রেণী:২০২৫-এ বাংলাদেশে প্রতিষ্ঠিত
বিষয়শ্রেণী:অক্টোবর উদ্‌যাপন